Приложение № 1 

към Решение 1150/28.11.2014 г. 

на Общински съвет - Казанлък
СТАТУТ
на конкурса за кратък хумористичен разказ „ЧУДОМИР”

Учреденият през 1969 година конкурс „Чудомир” е израз на преклонение пред големия български писател Димитър Чорбаджийски – Чудомир.
Организатори

Организатор на конкурса e Фондация „Чудомир”, Фондация „Сатирик” и вестник „Стършел”.

Цел
Конкурсът си поставя за цел стимулиране създаването на нови хумористични разкази, популяризирането на творчеството на българските писатели, насърчаването на млади автори да творят в трудната област на хумора и сатирата.

Регламент

· Конкурсът „Чудомир” е целогодишен, в него могат да участват със свои непубликувани разкази както професионални, така и непрофесионални автори.

· Авторите могат да представят не повече от три разказа през годината.

· За начална дата на конкурса се счита датата на връчването на наградата през текущата година, крайната дата за изпращане на разказите е 31 декември.

· Условията на конкурса се обявяват в първия априлски брой на в. „Стършел”, както и целогодишно - на интернет страницата на вестника.

Разказите могат да бъдат изпращани:

· на хартиен носител - на адреса на редакцията на в. „Стършел”:
София 1000

 пл. „Славейков” № 4

 в. „Стършел”

 за конкурса „Чудомир”
· по електронна поща – на адрес starshel@mail.bg 
· Разказите се рецензират, редактират и предлагат за печат на главния редактор на вестник „Стършел”. Публикуваните разкази се хоноруват.
· Разказите се оформят по специфичен начин, като чрез включването в оформлението им на логото на Фондация „Чудомир” се подчертава принадлежността им към конкурса.

· Всички публикувани разкази се включват в селекцията, която журито обсъжда. 
· Наградата „Чудомир” се присъжда от жури в състав:

- Главният редактор на в. „Стършел”

- Представител на Фондация „Чудомир“
- Председателят на Фондация „Сатирик”

- Професор – филолог от Софийския университет.
· Съобщение за наградата се публикува във в. „Стършел” в броя, предхождащ връчването й. 
Организация на конкурса

· Организацията и провеждането на конкурса през годината се поемат от Фондация „Сатирик” и в. „Стършел”. 

· В задълженията им влиза разгласяването на условията на конкурса, работа с авторите – персонални покани, рецензиране, редактиране и публикуване на конкурсните разкази, организиране на журирането на номинираните творби.

· Фондация „Чудомир“  подпомага тези дейности, като превежда на Фондация „Сатирик” сумата от 1000 лева за хоноруване на участниците, както и за хонорари на журито на конкурса.

Награда

· Наградата включва: парична награда и възпоминателна пластика „Чудомир”.

· Награденият автор получава парична награда в размер на 1000 лева и възпоменателна пластика, осигурена от Фондация „Чудомир”.
· Наградата се връчва на официална церемония в Казанлък, по време на Чудомировите празници.

